Diari Oficial de la Generalitat Valenciana


Sumari del DOGV 6439, del 17-01-2011 (2011/262)

RESOLUCIÓ de 13 de gener de 2011, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup D, sector administració general, torn d'accés lliure i de persones amb discapacitat, Convocatòria 7/08, i torn de promoció interna, Convocatòria 8/08.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/262


Data del document
:   13-01-2011

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de gener de 2011, de la Direcció General d'Administració Autonòmica, per la qual s'adjudiquen destinacions als qui han superat les proves selectives d'accés al grup D, sector administració general, torn d'accés lliure i de persones amb discapacitat, Convocatòria 7/08, i torn de promoció interna, Convocatòria 8/08. [2011/262]
Mitjançant sengles ordes de 30 de juny de 2008, de la Conselleria de Justícia i Administracions Públiques (DOCV número 5804, de l'11 de juliol de 2008), es van convocar proves selectives d'accés al grup D, sector administració general, torn d'accés lliure i de persones amb discapacitat, Convocatòria 7/08, i de promoció interna, Convocatòria 8/08.
Mitjançant la Resolució de 9 de novembre de 2010, de la Conselleria de Justícia i Administracions Públiques (DOCV número 6408, de 30 de novembre de 2010), es fa pública la relació de les persones aspirants que han superat les proves selectives citades i se'ls emplaça per a la presentació de la documentació acreditativa del compliment dels requisits per al nomenament com a personal funcionari de carrera.
Per la Resolució de 30 de novembre de 2010, de la Direcció General d'Administració Autonòmica (DOCV número 6412, de 7 de desembre de 2010), es convoca les persones aspirants seleccionades per a l'elecció de destinació.
En acte únic celebrat el dia 21 de desembre de 2010, a la seu de la Conselleria d'Educació, es va procedir a l'elecció de destinació per part del personal que va superar el procés selectiu citat.
Vist que Eva Mª Olmeda Aparicio i Eduardo Sánchez Castellón han comunicat la seua renúncia a l'adquisició de la condició de personal funcionari de carrera del grup D.
En virtut d'això, i en exercici de les competències atribuïdes per l'article 14 del Decret 206/2009, de 13 de novembre, del Consell de la Generalitat, pel que s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer. Adjudicació dels llocs de treball
Adjudicar, amb destinació definitiva, a les persones que van superar les proves selectives d'accés al grup D, sector administració general, torn d'accés lliure i de persones amb discapacitat, Convocatòria 7/08, i de promoció interna, Convocatòria 8/08, els llocs de treball que s'especifiquen en l'annex de la present resolució.
Segon. Presa de possessió i cessament
Presa de possessió
L'acte de presa de possessió tindrà lloc el dia 1 de febrer de 2011, a les 12.00 hores, en el sala d'actes de la Conselleria d'Educació, avinguda Campanar, 32, 46517 València.
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, dit personal disposa d'un mes de termini, que finalitzarà el 28 de febrer de 2011, per a prendre possessió del lloc de treball adjudicat. Si es fera ús del dit termini, durant el mateix no es meritarà cap retribució.
Cessaments
1. Els qui han de prendre possessió del lloc de treball adjudicat, en virtut del que disposa l'apartat primer d'aquesta resolució, cessaran d'ofici el dia 31 de gener de 2011 en el lloc que, si fa al cas, exerciren.
2. Així mateix, els qui es troben exercint amb destinació provisional, o mitjançant nomenament interí, algun dels llocs de treball adjudicats, cessaran d'ofici el dia 31 de gener de 2011. No obstant això, si la persona titular del lloc de treball comunicara, amb suficient antelació i per escrit, a la unitat de personal de dependència, la data posterior, dins del termini possessori, en què formalitzarà la presa de possessió, qui exercisca el dit lloc, de forma provisional o interinament, cessarà d'ofici en la data immediata anterior a la data assenyalada.
3. No obstant el que disposa l'apartat anterior, en el supòsit de no formalització per la persona adjudicatària de la presa de possessió, no es produirà el cessament del personal que ocupe el lloc, bé amb destinació provisional o com a funcionari interí.
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors des de l'endemà de la publicació de la present resolució.
València, 13 de gener de 2011.- La directora general d'Administració Autonòmica: Carmela Cots Soler.